คำสั่งนายกรัฐมนตรีคำสั่งนายกรัฐมนตรีที่ ๐๒๐๑/๙เรื่องการจัดตั้งกองทุนน้ำมันเชื้อเพลิง[๑] โดยที่ภาวะการขาดแคลนน้ำมันเชื้อเพลิงยังคงมีอยู่และกลุ่มประเทศผู้ส่งปิโตรเลียมออกได้ประกาศขึ้นราคาน้ำมันดิบในปี พ.ศ. ๒๕๒๒ รวม ๔ครั้ง และในปีต่อ ๆ ไปอาจมีการประกาศขึ้นราคาน้ำมันดิบในทำนองนี้อีกในการนี้รัฐบาลจำเป็นต้องปรับราคาขายปลีกน้ำมันเชื้อเพลิงในประเทศให้สอดคล้องกับต้นทุนน้ำมันดิบรวมทั้งน้ำมันเชื้อเพลิงสำเร็จรูปที่นำเข้ามิฉะนั้น จะไม่มีผู้ค้าน้ำมันรายใดยอมขาดทุนนำเข้ามาจำหน่ายในราชอาณาจักรอย่างไรก็ดี การปรับราคาขายปลีกน้ำมันเชื้อเพลิงหลายครั้งในปีเดียวกันย่อมจะก่อให้เกิดความเดือดร้อนแก่ประชาชนเพราะเมื่อกลุ่มประเทศผู้ส่งปิโตรเลียมออกประกาศขึ้นราคาก็จะมีการกักตุนน้ำมันเชื้อเพลิงไว้จนกว่ารัฐบาลจะประกาศขึ้นราคาขายปลีกน้ำมันเชื้อเพลิงทำให้เกิดภาวะการขาดแคลนน้ำมันเชื้อเพลิงเป็นที่เดือดร้อนกันทั่วไป ดังนั้นจึงสมควรกำหนดราคาขายปลีกน้ำมันเชื้อเพลิงครั้งหนึ่งให้มีกำหนดเวลานานพอสมควรคือจะต้องกำหนดราคาให้ใกล้เคียงกับราคาที่จะเพิ่มขึ้นเฉลี่ยตลอดปีเมื่อกระทำดังนี้แล้ว ในระยะแรกราคาเฉลี่ยที่กำหนดนี้จะสูงกว่าราคาที่เป็นจริงบ้างแต่รัฐบาลจะกำหนดให้โรงกลั่นน้ำมันในราชอาณาจักรหรือผู้นำเข้า แล้วแต่กรณีส่งเงินส่วนเกินนี้เข้าเป็นกองทุนและต่อมาในระยะหลังเมื่อราคาที่เป็นจริงขึ้นสูงกว่าราคาที่กำหนดไว้รัฐบาลจะเอาเงินจากกองทุนดังกล่าวชดเชยให้โรงกลั่นน้ำมันในราชอาณาจักรหรือผู้นำน้ำมันเข้าเพื่อมิให้ต้องขึ้นราคาขายปลีกการกำหนดราคาน้ำมันเชื้อเพลิงในลักษณะเช่นนี้จะช่วยรักษาระดับราคาขายปลีกน้ำมันเชื้อเพลิงให้คงที่นานกว่าที่จะปรับปรุงราคาน้ำมันเชื้อเพลิงทุกครั้งที่มีการขึ้นราคาน้ำมันดิบซึ่งจะช่วยบรรเทาความสับสนและความเดือดร้อนที่จะเกิดขึ้นแก่ประชาชนภายหลังการปรับปรุงราคาขายปลีกน้ำมันเชื้อเพลิงทุกครั้งและโดยที่สมควรชดเชยราคาน้ำมันเตาให้แก่องค์การเชื้อเพลิงสำหรับน้ำมันเตาที่จำหน่ายให้แก่การไฟฟ้าฝ่ายผลิตแห่งประเทศไทยเพื่อมิให้องค์การเชื้อเพลิงต้องขึ้นราคาน้ำมันเตาซึ่งจะทำให้การไฟฟ้าฝ่ายผลิตแห่งประเทศไทยต้องขึ้นราคากระแสไฟฟ้าอันจะเป็นผลเพิ่มความเดือดร้อนแก่โรงงานอุตสาหกรรมและประชาชนอีกนอกจากนี้สมควรรวมกองทุนต่าง ๆที่ได้จัดตั้งขึ้นแล้วเข้าเป็นกองทุนเดียวกันเพื่อให้สอดคล้องกับหลักเกณฑ์ในการกำหนดราคาขายปลีกน้ำมันเชื้อเพลิงขึ้นใหม่ในโอกาสเดียวกันนี้ด้วยฉะนั้นอาศัยอำนาจตามมาตรา ๓แห่งพระราชกำหนดแก้ไขและป้องกันภาวะการขาดแคลนน้ำมันเชื้อเพลิง พ.ศ. ๒๕๑๖นายกรัฐมนตรีออกคำสั่งกำหนดมาตรการแก้ไขและป้องกันภาวการณ์ขาดแคลนน้ำมันเชื้อเพลิงไว้ดังต่อไปนี้ข้อ๑ ในคำสั่งนี้กองทุน หมายความว่า กองทุนน้ำมันเชื้อเพลิงที่จัดตั้งขึ้นตามคำสั่งนี้น้ำมันเชื้อเพลิง หมายความว่า น้ำมันเบนซินน้ำมันก๊าด น้ำมันดีเซล น้ำมันเตา และน้ำมันที่คล้ายกันหรือน้ำมันสำหรับเครื่องยนต์ที่คล้ายกันและหมายความรวมถึงก๊าซหุงต้มและยางมะตอยด้วยข้อ๒ ให้จัดตั้งกองทุน เรียกว่า กองทุนน้ำมันเชื้อเพลิงประกอบด้วยเงินดังต่อไปนี้(๑)เงินที่ผู้มีหน้าที่ส่งเข้ากองทุนส่งตามคำสั่งนี้(๒)เงินที่โอนมาตามข้อ ๓ และข้อ ๔(๓)เงินงบประมาณที่รัฐบาลจัดสรรให้เป็นคราว ๆ (ถ้ามี)(๔)เงินที่โอนมาจากกองทุนอื่น (ถ้ามี)ข้อ๓ ให้ยกเลิกกองทุนรักษาระดับราคาน้ำมันเชื้อเพลิงที่จัดตั้งขึ้นตามคำสั่งนายกรัฐมนตรี ที่ ๑๗๘/๒๕๒๐ ลงวันที่ ๑๙ กันยายน ๒๕๒๐และโอนเงินที่เหลือจากการจ่ายชดเชยให้แก่ผู้มีสิทธิได้รับตามคำสั่งดังกล่าวเข้ากองทุนในกรณีที่กองทุนรักษาระดับราคาน้ำมันเชื้อเพลิงมีเงินไม่พอจ่ายให้แก่ผู้มีสิทธิได้รับตามคำสั่งดังกล่าวให้ปลัดกระทรวงการคลังหรือผู้ซึ่งปลัดกระทรวงการคลังมอบหมายโอนเงินจากกองทุนนี้ให้ปลัดกระทรวงอุตสาหกรรมจ่ายให้แก่ผู้มีสิทธินั้นด้วยข้อ๔ให้ยกเลิกกองทุนรักษาระดับราคาน้ำมันเชื้อเพลิง (เงินตราต่างประเทศ)ที่จัดตั้งขึ้นตามคำสั่งนายกรัฐมนตรี ที่ ๒๐๖/๒๕๒๑ ลงวันที่ ๒๙ ธันวาคม ๒๕๒๑และโอนเงินที่เหลือจากการจ่ายเงินชดเชยให้แก่ผู้มีสิทธิได้รับตามคำสั่งดังกล่าวเข้ากองทุนข้อ๕ให้องค์การเชื้อเพลิงส่งเงินกำไรที่ได้จากการขายน้ำมันดิบเชงลีที่ซื้อจากสาธารณรัฐประชาชนจีนเฉพาะที่นำเข้าในปี ๒๕๒๒ ซึ่งหักภาษีเงินได้แล้วเข้ากองทุนข้อ๖ให้กระทรวงการคลังกำหนดราคาน้ำมันเบนซิน น้ำมันก๊าดน้ำมันดีเซลและน้ำมันเตา ณ โรงกลั่นน้ำมันในราชอาณาจักรที่ใช้เป็นเกณฑ์ในการกำหนดราคาขายปลีกน้ำมันดังกล่าว ตามมติคณะรัฐมนตรีเมื่อวันที่๓๐ มกราคม ๒๕๒๒ข้อ๗ ในกรณีที่คณะรัฐมนตรีกำหนดราคาขายปลีกยางมะตอยให้กระทรวงการคลังกำหนดราคายางมะตอยณโรงกลั่นน้ำมันในราชอาณาจักรโดยยังไม่รวมภาษีอากรที่ใช้เป็นเกณฑ์ในการกำหนดราคาขายปลีกยางมะตอยนั้นข้อ๘ในกรณีที่มีการเปลี่ยนแปลงราคาน้ำมันดิบที่นำเข้าอันเป็นผลทำให้กระทรวงอุตสาหกรรมต้องกำหนดราคาน้ำมันเชื้อเพลิง ณโรงกลั่นน้ำมันในราชอาณาจักรแล้วให้กระทรวงอุตสาหกรรมแจ้งราคาน้ำมันเชื้อเพลิง ณโรงกลั่นน้ำมันในราชอาณาจักรที่กำหนดขึ้นใหม่ให้กระทรวงการคลังทราบข้อ๙ในกรณีที่ราคาน้ำมันเชื้อเพลิงที่กระทรวงการคลังกำหนดตามข้อ ๖ หรือข้อ ๗แล้วแต่กรณี สูงกว่าราคาน้ำมันเชื้อเพลิงที่กระทรวงอุตสาหกรรมแจ้งให้กระทรวงการคลังทราบตามข้อ๘ ให้ถือราคาน้ำมันเชื้อเพลิงที่กระทรวงการคลังกำหนดตามข้อ ๖ หรือข้อ ๗เป็นราคาขายส่ง ณ โรงกลั่นน้ำมันในราชอาณาจักรโดยยังไม่รวมภาษีอากร และให้(๑)ผู้ผลิตและจำหน่ายน้ำมันเบนซิน น้ำมันก๊าด น้ำมันดีเซล น้ำมันเตาหรือน้ำมันที่คล้ายกันจากโรงกลั่นน้ำมันในราชอาณาจักรเพื่อใช้ในราชอาณาจักรส่งเงินเข้ากองทุนตามปริมาณน้ำมันเชื้อเพลิงที่ผลิตและจำหน่ายเพื่อใช้ในราชอาณาจักร(๒ผู้ผลิตและจำหน่ายน้ำมันเบนซิน น้ำมันก๊าด น้ำมันดีเซล น้ำมันเตา หรือน้ำมันสำหรับเครื่องยนต์ที่คล้ายกันเข้ามาเพื่อใช้ในราชอาณาจักรส่งเงินเข้ากองทุนตามปริมาณน้ำมันเชื้อเพลิงที่นำเข้ามาเพื่อใช้ในราชอาณาจักรทั้งนี้ในอัตราต่อหน่วยของน้ำมันเชื้อเพลิงที่ผลิตและจำหน่ายหรือนำเข้า แล้วแต่กรณีตามที่กระทรวงการคลังประกาศกำหนด โดยอนุมัติคณะรัฐมนตรีเงินที่ส่งเข้าตามวรรคหนึ่งให้ถือเป็นรายจ่ายตามประมวลรัษฎากรข้อ๑๐ ในการส่งเงินเข้ากองทุนตามข้อ ๙ให้ผู้มีหน้าที่ส่งเงินปฏิบัติดังต่อไปนี้(๑)ถ้าเป็นน้ำมันเบนซิน น้ำมันก๊าด น้ำมันดีเซล น้ำมันเตาหรือน้ำมันที่คล้ายกันที่ผลิตและจำหน่ายจากโรงกลั่นน้ำมันในราชอาณาจักรเพื่อใช้ในราชอาณาจักรต้องส่งให้แก่ผู้รับชำระภาษีน้ำมันและผลิตภัณฑ์น้ำมันซึ่งทำในราชอาณาจักรพร้อมกับการชำระภาษีนั้น(๒)ถ้าเป็นน้ำมันเบนซิน น้ำมันก๊าด น้ำมันดีเซล น้ำมันเตาหรือน้ำมันสำหรับเครื่องยนต์ที่คล้ายกันที่นำเข้ามาเพื่อใช้ในราชอาณาจักรต้องส่งให้แก่ผู้รับชำระอากรขาเข้าพร้อมกับการชำระอากรนั้นข้อ๑๑ในกรณีที่ราคาน้ำมันเชื้อเพลิงที่กระทรวงการคลังกำหนดตามข้อ ๖ หรือข้อ ๗แล้วแต่กรณีต่ำกว่าราคาน้ำมันเชื้อเพลิงที่กระทรวงอุตสาหกรรมแจ้งให้กระทรวงการคลังทราบตามข้อ๘ ให้ถือราคาน้ำมันเชื้อเพลิงที่กระทรวงอุตสาหกรรมแจ้งให้กระทรวงการคลังทราบตามข้อ๘ ให้ถือราคาน้ำมันเชื้อเพลิงที่กระทรวงอุตสาหกรรมแจ้งให้กระทรวงการคลังทราบตามข้อ๘ ให้ถือราคาน้ำมันเชื้อเพลิงที่กระทรวงอุตสาหกรรมแจ้งให้กระทรวงการคลังทราบตามข้อ๘ หักด้วยเงินชดเชยตามข้อนี้เป็นราคาขายส่ง ณโรงกลั่นน้ำมันในราชอาณาจักรโดยยังไม่รวมภาษีอากรและให้ปลัดกระทรวงการคลังมอบหมายสั่งจ่ายเงินจากกองทุนชดเชยให้แก่(๑)ผู้ผลิตและจำหน่ายน้ำมันเบนซิน น้ำมันก๊าด น้ำมันดีเซล น้ำมันเตาหรือน้ำมันที่คล้ายกันจากโรงกลั่นน้ำมันในราชอาณาจักรเพื่อใช้ในราชอาณาจักรตามปริมาณน้ำมันเชื้อเพลิงที่ผลิตและจำหน่ายเพื่อใช้ในราชอาณาจักร(๒)ผู้นำน้ำมันเบนซิน น้ำมันก๊าด น้ำมันดีเซล น้ำมันเตาหรือน้ำมันสำหรับเครื่องยนต์ที่คล้ายกันเข้ามาเพื่อใช้ในราชอาณาจักรตามปริมาณน้ำมันเชื้อเพลิงที่นำเข้ามาเพื่อใช้ในราชอาณาจักรทั้งนี้ในอัตราต่อหน่วยของน้ำมันเชื้อเพลิงที่ผลิตและจำหน่ายหรือนำเข้า แล้วแต่กรณีตามที่กระทรวงการคลังประกาศกำหนดโดยอนุมัติคณะรัฐมนตรีเงินที่ได้รับตามวรรคหนึ่งให้ถือเป็นเงินได้ตามประมวลรัษฎากรข้อ๑๒ในกรณีที่น้ำมันเตาที่ผลิตและจำหน่ายหรือนำเข้ามีลักษณะแตกต่างไปจากน้ำมันเตาที่ประกาศตามข้อ๖ให้กระทรวงการคลังคำนวณปรับอัตราเงินที่ต้องส่งหรือชดเชยให้สอดคล้องกับราคาน้ำมันเตาที่กำหนดตามข้อ๖ข้อ๑๓ให้ปลัดกระทรวงการคลังหรือผู้ซึ่งปลัดกระทรวงการคลังมอบหมายสั่งจ่ายเงินชดเชยจากกองทุนให้แก่(๑)องค์การเชื้อเพลิง สำหรับน้ำมันเตาที่ขายให้แก่การไฟฟ้าฝ่ายผลิตแห่งประเทศไทย ทั้งนี้ในอัตราต่อหน่วยของน้ำมันเตาที่ขายตามที่กระทรวงการคลังกำหนดโดยอนุมัติคณะรัฐมนตรีจนกว่าคณะรัฐมนตรีจะมีมติให้การไฟฟ้าฝ่ายผลิตแห่งประเทศไทยขึ้นราคาจำหน่ายกระแสไฟฟ้าหรือสั่งเป็นอย่างอื่น(๒)โรงกลั่นน้ำมันในราชอาณาจักรสำหรับก๊าซหุงต้มที่ขายเพื่อใช้ในราชอาณาจักรในอัตราต่อหน่วยของก๊าซหุงต้มที่ขายตามที่กระทรวงการคลังกำหนดโดยอนุมัติคณะรัฐมนตรีแต่ทั้งนี้โรงกลั่นน้ำมันในราชอาณาจักรต้องขายก๊าซหุงต้มดังกล่าวเพื่อใช้ในราชอาณาจักรในราคาโดยยังไม่รวมภาษีอากรไม่เกินกิโลกรัมละ๓.๓๓๖๙ บาท(๓)ผู้นำเข้าสำหรับก๊าซหุงต้มที่นำเข้ามาเพื่อใช้ในราชอาณาจักรในอัตราต่อหน่วยของก๊าซหุงต้มที่ขายตามที่กระทรวงการคลังกำหนดโดยอนุมัติคณะรัฐมนตรีแต่ทั้งนี้ราคาโดยไม่รวมภาษีอากรสำหรับก๊าซหุงต้มที่นำเข้าต้องไม่ต่ำกว่ากิโลกรัมละ๓.๓๓๖๙ บาทข้อ๑๔ ในการขอรับเงินชดเชยจากกองทุนให้ผู้มีสิทธิได้รับเงินชดเชย ปฏิบัติดังต่อไปนี้(๑)ถ้าเป็นน้ำมันเบนซิน น้ำมันก๊าด น้ำมันดีเซล น้ำมันเตาหรือน้ำมันที่คล้ายกันที่ผลิตและจำหน่ายจากโรงกลั่นน้ำมันในราชอาณาจักรเพื่อใช้ในราชอาณาจักรให้ยื่นรายการแจ้งชนิดและปริมาณของน้ำมันเชื้อเพลิงดังกล่าวแก่ผู้รับชำระภาษีน้ำมันและผลิตภัณฑ์น้ำมันซึ่งทำในราชอาณาจักรพร้อมกับการชำระภาษีนั้น(๒)ถ้าเป็นน้ำมันเบนซิน น้ำมันก๊าด น้ำมันดีเซล น้ำมันเตา หรือน้ำมันสำหรับเครื่องยนต์ที่คล้ายกันที่นำเข้ามาเพื่อใช้ในราชอาณาจักรให้ยื่นรายการแจ้งชนิดและปริมาณของน้ำมันเชื้อเพลิงดังกล่าวแก่ผู้รับชำระอากรขาเข้าพร้อมกับการชำระอากรนั้น(๓)ถ้าเป็นน้ำมันเตาที่ขายให้แก่การไฟฟ้าฝ่ายผลิตแห่งประเทศไทย ตามข้อ ๑๓ (๑)ให้ยื่นรายการแจ้งชนิดและปริมาณของน้ำมันต่อสำนักปลัดกระทรวงการคลัง(๔)ถ้าเป็นก๊าซหุงต้มตามข้อ ๑๓ (๒)ให้ยื่นรายการแจ้งชนิดและปริมาณของก๊าซหุงต้มดังกล่าวแก่ผู้รับชำระภาษีน้ำมันและผลิตภัณฑ์น้ำมันซึ่งทำในราชอาณาจักรพร้อมกับการชำระภาษีนั้น(๕)ถ้าเป็นก๊าซหุงต้มตามข้อ ๑๓ (๓)ให้ยื่นรายการแจ้งชนิดและปริมาณของก๊าซหุงต้มดังกล่าวแก่ผู้รับชำระอากรขาเข้าพร้อมกับการชำระอากรนั้นข้อ๑๕ ในการส่งเงินตามข้อ ๙หรือการสั่งจ่ายเงินชดเชยตามข้อ ๑๑ให้ถือปริมาณน้ำมันเชื้อเพลิงที่ผู้มีหน้าที่ชำระภาษีหรืออากรต้องชำระภาษีอากรเป็นหลักฐานในการคำนวณส่วนการสั่งจ่ายเงินชดเชยตามข้อ ๑๓ให้ถือปริมาณน้ำมันเตาที่องค์การเชื้อเพลิงและการไฟฟ้าฝ่ายผลิตแห่งประเทศไทยร่วมกันรับรองเป็นหลักฐานในการคำนวณข้อ๑๖ในกรณีที่มีปัญหาในการตีความเกี่ยวกับการปฏิบัติการตามคำสั่งนี้ให้กระทรวงอุตสาหกรรมหรือกระทรวงการคลัง แล้วแต่กรณีนำเรื่องเสนอให้คณะกรรมการปฏิบัติการแทนนายกรัฐมนตรีพิจารณาวินิจฉัยและให้คำวินิจฉัยดังกล่าวเป็นที่สุดข้อ๑๗คำสั่งนี้ให้ใช้บังคับตั้งแต่วันที่ ๓๑ มกราคม ๒๕๒๒ เป็นต้นไปสั่ง ณ วันที่ ๒๗มีนาคม พ.ศ. ๒๕๒๒พลเอก บุญชัย บำรุงพงศ์รองนายกรัฐมนตรีรักษาราชการแทนนายกรัฐมนตรีอภิญญา/ปรับปรุง๑๖ กันยายน ๒๕๕๗[๑] ราชกิจจานุเบกษาเล่ม ๙๖/ตอน ๔๗/ฉบับพิเศษ หน้า ๔/๑ เมษายน ๒๕๒๒